recursal/SuperWikiNEXT-32B huggingface dataset:
**சிரைகள்** (*Veins*) அல்லது **நாளங்கள்** இருதயத்தை நோக்கி குருதியை எடுத்துச் செல்லும் குருதிக்குழல்கள் ஆகும். இழையங்களிலிருந்து இருதயத்திற்கு மீண்டும் உயிர்வளி அற்ற குருதியைப் பெரும்பாலான நாளங்கள் எடுத்துச் செல்கின்றன. விதிவிலக்காக நுரையீரல் சிரையும், தொப்புள் சிரையும் உயிர்வளி உற்ற குருதியை இருதயத்திற்கு எடுத்துச் செல்கிறன. சிரைகளுக்கு மாறுபாடாக, தமனிகள் இருதயத்திலிருந்து குருதியை வெளியே எடுத்துச் செல்கின்றன.

சிரைகள் தமனிகளைவிட குறைந்த தசையுடனும், பல முறை தோலிற்கு நெருக்கமாகவும் அமைந்திருக்கும். குருதி பின்னோட்டத்தைத் தடுக்க பெரும்பாலான சிரைகளில் தடுக்கிதழ்கள் அமைந்துள்ளன.

அமைப்பு
-------

சிரையின் குறுக்குவெட்டுத் தோற்றம் (நீல அம்புக்குறி குருதியோடும் திசையையும் மஞ்சள் நிறப்பட்டைகள் வால்வினையும் குறிக்கின்றன.)
சிரைகள் குழாய்கள் போன்று உடல் முழுவதும் அமைந்து இருதயத்திற்கு மீண்டும் குருதியை எடுத்துச்செல்கின்றன. சிரைகள் பல வழிகளில் வகைப்படுத்தப்பட்டுள்ளன.

* ஆழமற்ற சிரைகள் தொடர்புடைய தமனிகள் எவையுமி்ன்றி உடலின் மேற்பரப்பில் நெருக்கமாக அமைந்துள்ளன.
* ஆழமான சிரைகள் தொடர்புடைய தமனிகளுடன் உடலில் ஆழமாக அமைந்துள்ளன.
* தொடர்புகொள்ளும் சிரைகள் ஆழமான சிரைகளுடன் ஆழமற்ற சிரைகளை நேரடியாக இணைக்கினறன.
* நுரையீரல் சிரைகள் ஒரு தொகுப்புச் சிரைகளாக, நுரையீரலில் இருந்து உயிர்வளியை இருதயத்திற்கு வழங்குகின்றன.
* மண்டலச் சிரைகள் உடல் இழையங்களிலிருந்து உயிர்வளி அற்ற குருதியை வற்றி எடுத்து இருதயத்திற்கு வழங்குகின்றன.

செயற்பாடு
---------

சிரைகள் குருதியை உடலின் பல்வேறு பாகங்களிலிருந்து இதயத்திற்கு எடுத்துச் செல்கின்றன. உடல் குருதி ஓட்டத்தில் ஆக்சிஜனேற்றப்பட்ட குருதியானது இதயத்தின் இடது கீழறையில் இருந்து தமனிகள் வழியாக பல்வேறு உறுப்புகளுக்கும் தசைகளுக்கும் அனுப்பப் படுகிறது. அங்கு சத்துக்களும் வாயுக்களும் பரிமாறப்படுகின்றன. பின் கார்பன்-டை-ஆக்ஸைடு நிறைந்த குருதி சிரைகளின் வழியாக வலது மேலறைக்கு எடுத்துச் செல்லப்படுகிறது. குருதியானது பின் வலது கீழறைக்கும் அங்கிருந்து நுரையீரல் தமனி மூலம் நுரையீரலுக்கும் கொண்டு செல்லப்படுகிறது.

நுரையீரல் குருதி ஓட்டத்தில் ஆக்சிஜன் நிறைந்த குருதியை நுரையீரல் சிரைகள் இதயத்தின் இடது மேலறைக்கு கொண்டு செல்கின்றன. பின் இது இடது கீழறைக்கும் அங்கிருந்து உடலின் மற்ற பாகங்களுக்கும் அனுப்பப் படுகிறது. இந்த குருதி ஓட்டச் சுழற்சியானது தொடர்ந்து நடைபெறுகிறது.
வெப்ப இயக்கவியலில் **எதிர்மாறு வெப்பநிலை** (inversion temperature)  என்பது எந்த ஒரு குறிப்பிட்ட வெப்பநிலைக்குக் கீழாக, கருத்தியல் வளிமம் (நல்லியல்பு வாயு) அல்லாத ஒரு வாயுவை வெப்ப மாறாச் செயல்முறையில் குறைந்த அழுத்தப் பகுதிக்கு ஒரு துளை வழியாகச் செலுத்தி விரிவடையச் செய்யும்  போது அந்த வாயுவின் வெப்பநிலை குறைவடையுமோ அந்த வெப்பநிலையாகும். எதிர்மாறு வெப்பநிலைக்கு மேலான வெப்பநிலையில் இதே செயல்முறையில் வாயுவின் வெப்பநிலையை அதிகரிக்கும்.  இந்த வெப்பநிலை மாற்றமானது  ஜூல்-தாம்சன் விளைவு, என அழைக்கப்படுகிறது. வாயுக்களில் ஏற்படும் இந்த விளைவானது வாயுக்களைத் திரவமாக்குவதற்கு பயன்படுத்தப்படுகிறது. எதிர்மாறு வெப்பநிலையானது, வாயுக்களின் தன்மையைப் பொறுத்ததாகும்.

கோட்பாடு
--------

கருத்தியல் வளிமங்கள் அல்லது நல்லியல்பு வாயுக்களைப் பொறுத்தவரை துகள்கள் அல்லது மூலக்கூறுகளுக்கிடைப்பட்ட இடைவினைகள் புறக்கணிக்கப்படத் தக்கதாக இருப்பதால், கருத்தியல் வளிமங்களின் கோட்பாட்டில் ஜூல்-தாம்சன் விளைவை குறிப்பிட முடியாது. பதிலாக, ஒரு வாயுவானது திரவமாக மாறும் போது இடைவினை புரியும் துகள்களுக்கிடையேயான வான் டெர் வால்ஸ் விசையின் அதிகரிப்பை இதற்கான காரணமாகக்  கூறலாம்.

வான் டெர் வால்சு வாயுவின் வெப்ப அடக்க மதிப்பை (H) புள்ளியியல் எந்திரவியலைப் பயன்படுத்தி கணக்கிடலாம். 

{\displaystyle H={\frac {5}{2}}Nk\_{B}T+{\frac {N^{2}}{V}}(bk\_{B}T-2a)},
* N மூலக்கூறுகள் எண்ணிக்கை
* {\displaystyle V} கன அளவு
* {\displaystyle T} வெப்பநிலை (கெல்வின் அளவுகோல்),
* {\displaystyle k\_{B}} போல்ட்சுமேன் மாறிலி
* {\displaystyle a} மற்றும் {\displaystyle b}  மூலக்கூறு கன அளவு மற்றும் மூலக்கூறிடை விசைகளைப் பொறுத்த மாறிலிகள்

இந்தச் சமன்பாட்டிலிருந்து, வெப்ப அடக்கத்தை மாறிலியாகவும், கன அளவை அதிரிக்கவும் செய்தால், வெப்பநிலையானது {\displaystyle bk\_{B}T-2a} இன் மதிப்பின் குறியினைப் பொறுத்து மாற்றமடையும். ஆக, எதிர்மாறு வெப்பநிலையானது, {\displaystyle bk\_{B}T-2a} இன் மதிப்பு எப்பொழுது சுழியைத் தொடுகிறதோ அங்கு கிடைக்கிறது. அல்லது

{\displaystyle T\_{\text{inv}}={\frac {2a}{bk\_{B}}}={\frac {27}{4}}T\_{c}},
* {\displaystyle T\_{c}} யானது பொருளின் நிலைமாறு வெப்பநிலை.

எதிர்மாறு வெப்பநிலையில் ஜூல்-தாம்சன் விளைவு ஏற்படுவதில்லை.  வாயுவின் வெப்பநிலை எதிர்மாறு வெப்பநிலையை விட அதிகமாக இருந்தால் ({\displaystyle T>T\_{\text{inv}}}) வெப்ப மாறாச் செயல்முறையில் விரிவடையும் போது வெப்பநிலை உயரும். வாயுவில் காணப்படும் எதிர்க்கும் தன்மையின் காரணமாக ஏற்படும் வேலையின் மதிப்பு அதிகமாக இருப்பதால், ஆற்றலில் ஏற்படும் மாற்றமானது எதிர்க்குறி உடையதாகிறது. ஆனால், வாயுவின் வெப்பநிலையானது எதிர்மாறு வெப்பநிலையை விடக் குறைவாக இருக்கும் போது ({\displaystyle T<T\_{\text{inv}}}) வாயுவில் ஏற்படும் விரிவானது வெப்பநிலையைக் குறையச் செய்கிறது. வாயுவில் மூலக்கூறுகளுக்கிடைப்பட்ட கவர்ச்சி விசையினால் செய்யப்படும் வேலையானது அதிகமாக இருப்பதால், ஆற்றலில் ஏற்படும் மாற்றமானது நேர்க்குறி உடையதாகிறது.

மேற்கோள்கள்
-----------



1. ↑  Charles Kittel and Herbert Kroemer (1980). *Thermal Physics* (2nd ). W.H. Freeman. பன்னாட்டுத் தரப்புத்தக எண்:0-7167-1088-9.
**எம்மிகனூர் (Yemmiganur)**

இந்தியாவின் ஆந்திரப் பிரதேச மாநிலத்தின் கர்னூல் மாவட்டத்தில் உள்ள ஒரு நகரமாகும். அதோனி வருவாய் கோட்டத்தின் எம்மிகனூர் மண்டலத்தில் இந்நகரம் அமைந்துள்ளது.

வரலாறு
------

கர்னூல் மாவட்டத்தில் உள்ள முக்கிய நகரங்களில் எம்மிகனூரும் ஒன்றாகும். 14 ஆம் நூற்றாண்டு முதல் 16 ஆம் நூற்றாண்டு வரை விசயநகரத்தின் ஒரு பகுதியாக இருந்தது. 1953 ஆம் ஆண்டு முதல் 1956 ஆம் ஆண்டு வரை இது ஆந்திர மாநிலமாக இருந்தது, தற்பொழுது ஆந்திரப் பிரதேசத்தின் ஒரு பகுதியாக உள்ளது. 1965 ஆம் ஆண்டில் எம்மிகனூர் ஊராட்சி நகராட்சியாக தரம் உயர்த்தப்பட்டது. இப்போது முதல் தர நகராட்சியாக உள்ளது. இது தற்போது ஒரு நகரமாக வளர்ந்து வருகிறது. 

 எம்மிகனூர் கார் திருவிழா

மக்கள்தொகையியல்
---------------

2011[update] ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பு தகவலின்படி 95,149 பேர்கள் என்பது இந்நகரத்தின் மக்கள் தொகையாகும். இம்மொத்த மக்கள் தொகையில் 47,456 ஆண்களும் 47,693 பெண்களும் இருந்தனர். 12,177 குழந்தைகள் 0–6 வயது குழந்தைகளாவர். எம்மிகனூரின் சராசரி கல்வியறிவு சதவீதம் 62.98% ஆகும். 73 சதவீதம் என்ற தேசிய கல்வியறிவு சராசரியைக் காட்டிலும் இது குறைவாகும். கிராமத்தில் 52,254 பேர் கல்வியறிவற்றவர்களாக இருந்தனர்.

போக்குவரத்து
------------

ஆந்திரப் பிரதேச மாநில சாலைப் போக்குவரத்துக் கழகம் எம்மிகனூர் பேருந்து நிலையத்திலிருந்து பேருந்து சேவைகளை இயக்குகிறது.

கல்வி
-----

ஆரம்ப மற்றும் இடைநிலைப் பள்ளிக் கல்வியானது மாநிலத்தின் *பள்ளிக் கல்வித் துறையின்* கீழ் அரசு, உதவி பெறும் மற்றும் தனியார் பள்ளிகளால் கற்பிக்கப்படுகிறது.   பல்வேறு பள்ளிகள் பின்பற்றும் பயிற்று மொழி ஆங்கிலம், தெலுங்கு ஆகியவையாகும். .

செயின்ட் ஜான்சு பொறியியல் மற்றும் மருந்து அறிவியல் கல்லூரி எம்மிகனூர் அருகே உள்ள எரகோட்டாவில் அமைந்துள்ளது.

மேலும் பார்க்கவும்
------------------

ஆந்திரப் பிரதேசத்தில் உள்ள நகரங்களின் பட்டியல் எம்மிகனூர் (சட்டமன்றத் தொகுதி)

மேற்கோள்கள்
-----------

1. ↑  "District Census Handbook – Guntur" (PDF). The Registrar General & Census Commissioner. pp. 12,44. .
2. ↑  "Chapter–3 (Literates and Literacy rate)" (PDF). Registrar General and Census Commissioner of India. .
3. ↑  "Bus Stations in Districts" இம் மூலத்தில் இருந்து 22 March 2016 அன்று. பரணிடப்பட்டது.. .
4. ↑  "School Education Department" (PDF). School Education Department, Government of Andhra Pradesh. .
5. ↑  "The Department of School Education - Official AP State Government Portal | AP State Portal". .
சிவப்பு ராணியின் முகமூடி.
**பேன்னி லோபசு சிமினெசு** (*Fanny López Jiménez*) மெக்சிகன் தொல்பொருள் ஆராய்ச்சியாளர் ஆவார். இவர் டக்சுட்லா குட்டிரெசு, சியாபாசு என்னும் ஊரில் 1970 ஆம் ஆண்டு பிறந்தார். இவர் பாலென்குவில் ஊரில் தனது அகழ்வாராய்ச்சிக்காக அறியப்படுகிறார். இதில் சிவப்பு ராணியின் கல்லறையின் கண்டுபிடிப்பும் அடங்கும். 

லோபசு சிமினெசு மெக்சிகோ நகரத்தில் உள்ள தேசிய மானுடவியல் மற்றும் வரலாற்றுப் பள்ளியில் தொல்லியல் படித்தார். இவர் தனது முதல் களப்பணியை கமிட்டான் அருகே உள்ள லகார்டெரோ என்னும் இடத்தில் முடித்தார். சிறிது காலத்திற்குப் பிறகு, 1991 ஆம் ஆண்டு, வடக்கு எல் பலாசியோவில் உள்ள பாலென்க்யூவில் அகழ்வாராய்ச்சி நடைமுறைகளை மேற்கொண்டார். சிவப்பு ராணியின் எச்சங்கள் 1994 ஆம் ஆண்டு ஏப்ரல் மாதம் 11 ஆம் தேதியன்று  கோயில் 13வது உள் கட்டமைப்பில் கண்டுபிடிக்கப்பட்டன. மேலும் ஆராய்ச்சிக்குப் பிறகு, லோபசு சிமினெசு தான், முன்னர் அறியப்படாத பெண்ணின் அடையாளம் கன் கே ஆன்லியம், "செனோரா 1 டெலரானா" ("லேடி 1 கோப்வெப்") என்று தனது "குயின் எசு லா ரெய்னா ரோசா?" (சிவப்பு ராணி யார்?) என்ற கட்டுரையில் *ஆர்கியோலாசியா மெக்சிகானா* என்ற நூலில்முன்மொழிந்தார்.. 

லோபசு சிமினெசு கெக்டர் எசுகோபரை மணந்தார்.

மேற்கோள்கள்
-----------

1. ↑  The red Queen of Palenque… பரணிடப்பட்டது 2018-06-14 at the வந்தவழி இயந்திரம் *Mexico News Network*, 2014. Retrieved 31 December 2014.
2. ↑  Palenque Red Queen. பரணிடப்பட்டது 2014-12-31 at the வந்தவழி இயந்திரம் Discovery Channel. Retrieved 31 December 2014.
3. ↑  Quién es la Reina Roja? பரணிடப்பட்டது 2015-01-01 at the வந்தவழி இயந்திரம் *Arqueología Mexicana*. Retrieved 31 December 2014.

வெளி இணைப்புகள்
---------------

*
**சட்னா டைட்டஸ்**, 28 நவம்பர் 1991 கேரளாவைச் பூர்விகமாகக் கொண்ட, தமிழ் மற்றும் தெலுங்கு திரைப்படங்களில் நடித்துவரும் ஒரு இந்திய நடிகை ஆவார். 2016 ம் ஆண்டில் வெளியான பிரபல தமிழ் திரைப்படமான *பிச்சைக்காரன்*, திரைவாழ்க்கையில் முக்கியமான படமாகும்.

திரைப்பட வாழ்கை
---------------

சட்னா டைட்டஸ், குறைந்த செலவில் எடுக்கப்பட்ட தமிழ்த் திரைப்படமான *குரு சுக்ரன்* (2015) மூலம் தமிழ் திரைப்படத்துறையில் நடிகையாக அறிமுகமானார். பின்னர் சசி இயக்கிய விஜய் ஆண்டனி நடித்த *பிச்சைக்காரன்* (2016) படத்தில் கதாநாயகியாக நடித்துள்ளார். பீட்சா விற்கும் கடையில் வேலை செய்யும் சுயாதீனமான பெண்ணாக சித்தரிக்கப்பட்ட டைட்டஸ், அவரது நடிப்பிற்காக விமர்சன ரீதியான பல்வேறு தரப்பினரின் பாராட்டுகளைப் பெற்றுள்ளார். தி ஹிந்து பத்திரிகையில் இத்திரைப்படத்தின் "புத்துணர்ச்சிக்கு காரணமானவர்" என்று தனது விமர்சனத்தில் கூறியுள்ளது.  சிபி டாட் காம் என்ற இணையதளத்தில் "மிகவும் அழகாக உள்ள கதாநாயகி, இயல்பான தோற்றத்தில், பக்கத்துவீட்டு பெண்ணைப்போல இருக்கிறார்"என்று பாராட்டியுள்ளது.  அந்த ஆண்டில் வெளிவந்த திரைப்படங்களில் மிகவும் வெற்றிகரமான திரைப்படங்களில் இதுவும் ஒன்றாகும், அதே நேரத்தில் அதன் மொழிமாற்றம் செய்யப்பட்ட தெலுங்கு பதிப்பும் லாபகரமான வணிகத்தை செய்தது.   இந்த படத்தின் வெற்றி, டைட்டஸை *எய்தவன்* (2017) மற்றும் *திட்டம் போட்டு திருடுற கூட்டம்* (2017) உள்ளிட்ட படங்களில் நடிக்க வாய்ப்பினை ஏற்படுத்தி கொடுத்தது. மேலும் அவர் பிரபல இயக்குனர் அமீரின் *சந்தான தேவன்* (2018) படத்திலும் நடிக்க ஒப்பந்தம் செய்யப்பட்டார்.

தனிப்பட்ட வாழ்க்கை
------------------

செப்டம்பர் 2016 இல், டைட்டஸ் தனது *பிச்சைக்காரன்* (2016) படத்தின் விநியோகஸ்தரான கார்த்திக் என்பவரை பதிவுத்திருமணம் செய்து கொண்டார். டைட்டஸின் பெற்றோர்கள் முதலில் கார்த்திக், டைட்டஸின் நடிப்பு வாழ்க்கையை முடிவுக்கு கொண்டு வர முயற்சிப்பதாகக் கூறி அவருக்கு எதிராக காவல்துறையில் புகார் அளித்தனர், அவரது பெற்றோரும், கணவரும் சமாதானமானதைத் தொடர்ந்து அந்த புகார் திரும்பப்பெறப்பட்டது. ஜனவரி 2017 இல் இருவருக்கும் அதிகாரப்பூர்வ திருமண விழா நடைபெற்றது,

திரைப்படவியல்
-------------

* *குறிப்பிடாத வரை அனைத்து படங்களும் தமிழில் எடுக்கப்பட்டவையே.*

| ஆண்டு | திரைப்படம் | பங்கு | குறிப்புகள் |
| --- | --- | --- | --- |
| 2016 | *பிச்சைக்காரன்* | மகிழினி | அறிமுகப் படம் |
| 2017 | *எய்தவன்* | எஸ்.ஐ. ஜனனி |  |
| 2018 | *நீடி நாடி ஓகே கதா* | தர்மிகா | தெலுங்கு படம் |
| 2019 | *திட்டம் போட்டு திருடுற கூட்டம்* | அஞ்சலி |  |

மேற்கோள்கள்
-----------

1. ↑  "Review : Pichaikkaran review: Entertaining" இம் மூலத்தில் இருந்து 7 March 2016 அன்று. பரணிடப்பட்டது.. .
2. ↑  "Role in 'Pichaikkaran' is Vijay Antony's alms for me: Satna Titus". 29 February 2016. .
3. ↑  Kavirayani, Suresh (18 June 2016). "Brahmotsavam's loss Bichagadu's gain". .
4. ↑  "Aishwarya Rajesh in director Ameer's next - Tamil News". 8 October 2016. .
5. ↑  "Satna Titus marries distributor of her film!" இம் மூலத்தில் இருந்து 20 September 2016 அன்று. பரணிடப்பட்டது.. .
6. ↑  "Satna Titus marriage fixed by parents - Tamil News". 27 January 2017. .
**சுமங்கலி** - கணவனுடன் வாழும் பெண்.

**சுமங்கலி** எனப்படுவது கணவர் உயிருடன் இருப்பதைக் குறிக்க அவர் அவளது கழுத்தில் கட்டிய புனிதமான தாலியை அது கட்டப்பட்ட நொடியிலிருந்து இறப்பு வரை கழற்றாமல் தொடர்ந்து அணிந்துகொண்டு அவருடன் சேர்ந்து வாழ்க்கை நடத்தும் திருமணமான பெண்ணைக் குறிக்கும் சொல்லாகும்.

சிறப்பு
-------

இந்து சமய சடங்குகளில், திருமணமாகிக் கணவனுடன் இணைந்து வாழும் பெண்கள் சிறப்புப் பெறுவர். சுமங்கலி என்னும் சொல், *மங்கலமானவள்* என பொருள் படும். சுமங்கலிகளை செல்வச் செழிப்பிற்குக் கடவுளான இலக்குமியின் ஒப்பாகக் கொள்வர்.

அடையாளம்
--------

இந்து சமயத்தைச் சேர்ந்த பெண்கள் பொதுவாக நெற்றியில் குங்கும திலகம் இட்டுக்கொள்வார்கள். திருமணமாகிய சுமங்கலிப் பெண்கள் நெற்றித் திலகத்துடன் தலை வகிட்டின் நுனியிலும் குங்குமப் பொட்டு வைத்துக் கொள்வார்கள். பொட்டு வைக்கும்போது கிழக்குத் திசை நோக்கி நின்று வைப்பது பெண்களுக்கு இலக்குமி அருளைப் பெற்றுத் தரும் என்பது ஒரு நம்பிக்கை.

சுமங்கலி பூசை
-------------

வீட்டில் மங்கல நிகழ்வுகள் நடக்கும் போதும் சில வேண்டுதல்களுக்காகவும் சுமங்கலிப் பூசை செய்வதும் உண்டு. இதனை *சுகாசினி பூசை* என்றும் சொல்வர். செய்யும் முறை, அந்தந்த குடும்பங்களின் வழக்கத்திற்கு அமைய வேறுபடும். ஆயினும் அடிப்படையில் முதிய சுமங்கலிகளை வீட்டிற்கு அழைத்து, அவர்களை வணங்கி, விருந்து படைத்து, புதுப்புடவையுடன் தாம்பூலமும் கொடுத்து அவர்களது நல்லாசி வேண்டுவர்.

வரலட்சுமி நோன்பு
----------------

சுமங்கலி பெண்கள் ஆண்டுதோறும் வரலட்சுமி நோன்பு கடைபிடிப்பார்கள். தமக்காக மட்டுமன்றித் தம் குடும்பத்தினர் அனைவரினதும் நல்வாழ்வுக்காக அவர்கள் இந்த நோன்பைக் கடைபிடிக்கிறார்கள்.

மேற்கோள்கள்
-----------

1. ↑  "சுமங்கலி பெண்கள் குங்குமம் வைக்க சிறந்த திசை எவை தெரியுமா?" இம் மூலத்தில் இருந்து 2017-10-27 அன்று. பரணிடப்பட்டது.. .
2. ↑  இரா. செந்தில்குமார் (28-05-2017). "சுமங்கலி பூஜை எப்படிச் செய்வது? அதன் நன்மைகள் என்னென்ன?". ஆனந்த விகடன் இம் மூலத்தில் இருந்து 2017-10-27 அன்று. பரணிடப்பட்டது.. .
**அயோடின் ஒற்றைபுளோரைடு** *(Iodine monofluoride)* என்பது அயோடின் மற்றும் புளோரின் தனிமங்கள் சேர்ந்து உருவாகும் ஆலசன்களிடை சேர்மமாகும். இச்சேர்மத்தின் மூலக்கூற்று வாய்ப்பாடு IF ஆகும். சாக்கலேடு பழுப்பு நிறத்திலுள்ள இச்சேர்மம் 0 பாகை செல்சியசு வெப்பநிலையில் விகிதச்சமமின்றி தனிமநிலை அயோடினாகவும் அயோடின் பென்டாபுளோரைடாகவும் சிதைவடைகிறது.

5 IF → 2 I2 + IF5

எனினும் இச்சேர்மத்தின் மூலக்கூற்றுப் பண்புகளை நிறமாலையியல் ஆய்வுகள் மூலமாக உறுதிபடுத்த முடியும். அயோடின் புளோரின் மூலக்கூறுகளுக்கு இடையிலான இடைவெளி 190.9 பைக்கோமீட்டர் மற்றும் I−F பிணைப்பின் பிரிகை ஆற்றல் 277 கிலோயூல் மோல்-1 ஆகும். 298 கெல்வின் வெப்பநிலையில் அயோடின் ஒற்றைபுளோரைடின் உருவாதல் வெப்பத்தின் செந்தர என்தால்பி மாற்றத்தின் அளவு ΔHf° = −95.4 கியூ மோல்−1, மற்றும் கிப்சின் பயனுறு ஆற்றல் அளவு ΔGf° = −117.6 கியூ மோல்−1.என மதிப்பிடப்பட்டுள்ளது. 

I2 + F2 → 2 IF
முக்குளோரோபுளோரோமீத்தேன் முன்னிலையில் இரண்டு தனிமங்களும் -45 பாகை செல்சியசு வெப்பநிலையில் வினைபுரிந்து அயோடின் ஒற்றைப் புளோரைடை உருவாக்க முடியும். ஆனால் இது நிலைப்புத்தன்மை அற்ற நிலையில் உள்ளது. 

I2 + IF3 → 3 IF
அயோடினும் அயோடின் டிரைபுளோரைடும் -78 பாகை செல்சியசு வெப்பநிலையில் முக்குளோரோபுளோரோமீத்தேன் முன்னிலையில் வினைபுரிந்தாலும் அயோடின் ஒற்றைப் புளோரைடு உருவாகிறது. 
அயோடின், வெள்ளி(I) புளோரைடுடன் வினைபுரிந்தாலும் அயோடின் ஒற்றைப் புளோரைடு உருவாகிறது. 

I2 + AgF → IF + AgI

வினைகள்
-------

தூய்மையான நைட்ரசன் மூவயோடைடு உருவாக்கத்தில் அயோடின் ஒற்றைப் புளோரைடு பயன்படுத்தப்படுகிறது.

BN + 3 IF → NI3 + BF3

மேற்கோள்கள்
-----------

1. ↑  
 Mary Eagleson (1994), *Concise Encyclopedia of Chemistry*. Walter de Gruyter. 1201 pages. ISBN 3-11-011451-8, ISBN 978-3-11-011451-5.

| * பா
* உ
* தொ
அயோடின் சேர்மங்கள் |
| --- |
| அயோடின் (-I) | 
* HI
* AtI
* ICN
* I−

 |
| அயோடின் (I) | 
* HIO
* ICl
* IF
* IBr

 |
| அயோடின் (III) | 
* HIO2
* ICl3
* IF3

 |
| அயோடின் (V) | 
* HIO3
* IF5
* I2O5

 |
| அயோடின் (VII) | 
* HIO4
* H5IO6
* IF7

 |
**பைலாடிலா மலைத்தொடர்** (*Bailadila Range*) என்பது கிழக்குத் தொடர்ச்சி மலைகளிலிருந்து சுமார் 200 கி.மீ மேற்கே தக்காண மேட்டு நிலத்தில் அமைந்த ஒரு மலைத்தொடராகும். இது இந்தியாவின் சத்தீசுகர் மாநிலத்தின் தாண்டிவாடா மாவட்டத்தில் உள்ள கிராந்துல் நகருக்கு அருகில் அமைந்துள்ளது. காளையின் திமில் போல காட்சியளிப்பதால் இம்மலைத்தொடருக்கு பைலாடிலா மலைத்தொடர் என பெயர் தருவிக்கப்பட்டுள்ளது.

சத்தீசுகரின் உயரமான புள்ளி
--------------------------

தக்காண மேட்டுநிலத்தின் வடகிழக்குப் பகுதியில் பைலாடிலா மலைத்தொடர் அமைந்துள்ளது. இந்திராவதி ஆற்றுக்குத் தெற்கே 70 கிலோமீட்டர் நீளத்துடன் 1276 மீட்டர் உயரத்துடன் கிட்டத்தட்ட தென்மேற்கு-வடகிழக்கு திசைநோக்கி இம்மலை நீண்டுள்ளது. சத்தீசுக்கரிலுள்ள மிக உயர்ந்த மலை உச்சிகளில் இதுவும் ஒன்றாகும். 
இம்மலைகள் தந்தேவாடா மாவட்டத்தின் தலைமையிடமான தந்தேவாடாவி ற்கு தென்மேற்கே 40 கிலோமீட்டர் தொலைவில் இருக்கிறது. செழித்து இருந்தன. முன்னர் பைலாடிலா மலைச் சரிவுகளில் அடர்ந்த மரங்கள் செழித்து இருந்தன ஆனால் மலைத்தொடரில் சுரங்கப் பணி நடைபெற்று தரமான இரும்புத் தாது வெட்டியெடுக்கப்படும் தொழில் வளர்ச்சியடைந்த காரணத்தால் இம்மலையின் பல பகுதிகள் பாதிக்கப்பட்டுள்ளன.

மேற்கோள்கள்
-----------

1. ↑  Bailadila Hills, Dantewada district, Chhattisgarh
2. ↑  Geographical Features of the Flora of the Bailadila Range in Bastar State
[*தொடர்பிழந்த இணைப்பு*]
3. ↑  The Journal of the Bombay Natural History Society - Google Books
4. ↑  "National Mineral Development Corporation, Dantewada district, Chhattisgarh" இம் மூலத்தில் இருந்து 2017-03-01 அன்று. பரணிடப்பட்டது.. .

புற இணைப்புகள்
--------------

* A view from the Top of Bailadila Deposit-5 – NMDC
**டென்னிசன் பலியாட்டம்** (*Tennison Gambit*) என்பது பின்வரும் நகர்வுகளுடன் தொடங்கும் ஒரு சதுரங்கத் திறப்பு ஆகும். இத்திறப்பாட்டத்தில் வெள்ளைக் காய்களுடன் விளையாடுபவர் ஒரு சிப்பாயை பலியாகக் கொடுக்கிறார் சதுரங்கத் திறப்புகளுக்கான கலைக் களஞ்சியத்தில் ஏ06 என்ற குறியீட்டால் இத்திறப்பு அடையாளம் காட்டப்படுகிறது. ரீட்டி திறப்பு வழியாகவும் இத்திறப்பு உருவாகலாம். 

1. Nf3 d5   
2. e4
அல்லது இசுகாண்டினேவியன் தடுப்பு :1. e4 d5   
2. Nf3

   


இந்தக்கட்டுரை சதுரங்க நகர்த்தல்களை விளக்க இயற்கணித குறிமுறையை பயன்படுத்துகிறது.

.

வரலாறு
------

ஓட்டோ மேன்டுரப் டென்னிசன் என்ற தொழில்முறை சாராத சதுரங்க விளையாட்டு வீர்ர் (1834–1909) இத்திறப்பு குறித்த ஆய்வுகளை மேற்கொண்டார். இவர் டென்மார்க்கில் பிறந்தவர் ஆவார். செருமனியில் படித்து பின்னர் 1854 இல் அமெரிக்காவுக்கு புலம் பெயர்ந்தார். இங்குள்ள நியூ ஒர்லீன்சின் சதுரங்க கழகங்களில் விளையாடினார். பல சிறந்த சதுரங்க வீர்ர்கள் 20 ஆம் நூற்ராண்டின் முதல் பாதியில் இவருடை திறப்பு உத்தியை பயன்படுத்தி விளையாடினர்.

2...dxe4 3.Ng5 நகர்வுகளுக்குப் பின்னர்
--------------------------------------

**3... e5!** (வெள்ளைக்கு அனுகூலம் கிடைத்தது எர்மென்கோவ்–போன்செவ் ஆட்டம்,பல்கேரியா 1970, பின்னர் 3...Nf6?! 4.Bc4 e6 5.Nc3 a6 6.Ngxe4 Nxe4 7.Nxe4 b5 8.Be2 Bb7 9.Bf3) **4. Nxe4 f5!** கருப்புக்கு அனுகூலம்.

குறிப்பிடத்தக்க ஆட்டம்
----------------------

ஓட்டொ எம். டென்னிசன் X பெயர் தெரியாத ஆட்டக்காரர், நியூ ஓரிலீன்சு 1891   
**1. Nf3 d5 2. e4 dxe4 3. Ng5 f5 4. Bc4 Nh6 5. Nxh7 Rxh7 6. Qh5+ Kd7 7. Qg6 Rh8 8. Be6+ Kc6 9. Bxc8+ Qd6 10. Qe8+ Kb6 11. Qa4** (if 11...Qc6 என்றால் 12.Qb3+ Ka6 13.Nc3 any 14.Bxb7+; 11...e6 12.a3, இத்யாதி —டென்னிசன்) **1–0**

மேற்கோள்கள்
-----------

1. ↑  Schiller, Eric. *Gambit Opening Repertoire for White – Tennison Gambit* (pp. 171–78). Cardoza Publishing. ISBN 0940685787
2. ↑  Virginia Newsletter (1998). pp. 13–15
3. ↑  365.com – A06: Tennison (Lemberg, Zukertort) gambit
4. ↑  Tennison gambit Collection Chessgames.com
5. ↑  Reti Opening A06 Chessgames.com
6. ↑  Wall, Bill. *Tennison Gambit*.
7. ↑  Otto M. Tennison Chessgames.com
8. ↑  Joel Benjamin; Eric Schiller (1987). "Tennison Gambit". *Unorthodox Openings*. Macmillan Publishing Company. பக். 79. பன்னாட்டுத் தரப்புத்தக எண்:0-02-016590-0.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Dumetia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கருந்தலை சிலம்பன்** ( *Dark-fronted babbler* ) என்பது இந்தியாவின் மேற்குத் தொடர்ச்சி மலைகள் மற்றும் இலங்கையின் காடுகளில் காணப்படும் ஒரு பழைய உலக சிலம்பன் ஆகும். இது கருமையான உச்சந்தலை, வெண்மையான அடிப்பகுதி, வெளிர் மஞ்சள் விழிப்படலம் கொண்ட சிறிய கரும்பழுப்பு நிறப் பறவையாகும். இவை காடுகளின் அடிவாரத்தில் கூட்டமாக உணவு தேடுகின்றன. இடைவிடாது ஒலி எழுப்புகின்றன. மேலும் தொந்தரவுக்கு உள்ளாகும்போது எச்சரிக்கை ஒலிமை எழுப்புகின்றன.

இதில் நான்கு துணையினங்கள் அங்கீகரிக்கப்பட்டுள்ளன: 

* *D. a. atriceps* (ஜெர்டன், 1839) - மேற்கு முதல் தென் இந்தியா வரை
* *D. a.* *bourdilloni* ( ஹ்யூம், 1876) - தென்மேற்கு முதல் தென் இந்தியா வரை
* *D. a. siccata* ( விஸ்லர், 1941) - வடக்கு, கிழக்கு இலங்கை
* *D. a. nigrifrons* ( Blyth, 1849) - தென்மேற்கு இலங்கை

காட்சியகம்
----------

* D.a.atriceps  இந்தியாவின் தாந்தேலியில்*D.a.atriceps* இந்தியாவின் தாந்தேலியில்
* கூட்டின் தோற்றம்கூட்டின் தோற்றம்

மேற்கோள்கள்
-----------

1. ↑  BirdLife International (2016). "*Dumetia atriceps*". *IUCN Red List of Threatened Species* **2016**: e.T22716289A94489395. doi:10.2305/IUCN.UK.2016-3.RLTS.T22716289A94489395.en.. பார்த்த நாள்: 13 November 2021.
2. ↑  "Babblers & fulvettas". *IOC World Bird List Version 12.2* (International Ornithologists' Union). August 2022. .

வெளி இணைப்புகள்
---------------

* ஒளிப்படங்கள் மற்றும் காணொளிகள்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1303878
* ADW: Rhopocichla\_atriceps
* BirdLife: 22716289
* ஈபேர்டு: dafbab1
* GBIF: 5231342
* iNaturalist: 15638
* IRMNG: 10215827
* ITIS: 562775
* என்.சி.பி.ஐ: 1149666
* Xeno-canto: Rhopocichla-atriceps

 |
**ஆந்தார்** (*Andar*) என்பவர்கள் கில்ஜி பஷ்தூன் துணை பழங்குடியினர். கசுனிக்கு தெற்கே உள்ள சல்கர் மாவட்டத்தின் முழு பகுதியையும் இவர்கள் பரவியுள்ளனர்.  இவர்கள் பாரம்பரியமாக நிலத்தடி நீர்ப்பாசன அமைப்புகள், கட்டுமானம் மற்றும் பராமரிப்பில் அவர்களின் திறமைக்காக அறியப்பட்டார்கள். கசுனி மாகாணத்தில் அதிக அளவில் குவிந்துள்ளதால், இவர்கள் பாக்டியாவிலும் குறிப்பிடத்தக்க அளவில் உள்ளனர். 19 ஆம் நூற்றாண்டின் போது இவர்கள் கில்ஜிகளின் கிளர்ச்சியில் இணைந்தனர். மேலும் பலர் சிலகாலம் நாடுகடத்தப்பட்டனர்.சோவியத்–ஆப்கான் போரின் போது, அரகாத்-இ இசுலாமி கட்சியுடன் சிறிது காலம் இவர்கள் தங்களை இணைத்துக் கொண்டனர்.

மேற்கோள்கள்
-----------

1. ↑  H.A. Rose, p. 244
2. ↑  Louis Dupree (professor) (1997). *Afghanistan* (2nd ). Oxford Pakistan Paperbacks. பக். 40. பன்னாட்டுத் தரப்புத்தக எண்:978-0-19-577634-8.
3. ↑  Gilles Dorronsoro, *Revolution Unending: Afghanistan, 1979 to the Present*. New York: Columbia University Press, 2005. 167

ஆதாரங்கள்
---------

* Horace Rose *Glossary of the Tribes and Castes of the Punjab and North West Frontier Province*
* Ethnic Identity in Afghanistan, Program for Culture and Conflict Studies, US Naval Postgraduate School
*Intérêts des nations de l'Europe, dévélopés relativement au commerce*, 1766
**வணிகம்** அல்லது **வர்த்தகம்** (*trade*, *commerce*) என்பது மனிதனது தேவைகளையும் விருப்பங்களையும் நிறைவேற்றும் இலாப நோக்குடைய அல்லது இலாப நோக்கற்ற ஒரு பொருளாதாரச் செயற்பாடு ஆகும். 

வணிகமானது பிரதானமான நான்கு வளர்ச்சி கட்டங்களின் கீழ் வளர்ச்சியுற்றது.

* பண்டமாற்று முறை
* பணமுறை
* கைத்தொழில் புரட்சி
* தகவல் தொழில்நுட்ப புரட்சி

வணிகவியல்
 வர்த்தக நடவடிகைகளை வணிகம், தொழிற்சாலை என இரு பிரிவுகளாகப் பிரிக்கலாம். வணிகம் என்பது வியாபாரத்தையும் அதன் துணைப் பணிகளான போக்குவரத்து, வங்கியியல், காப்பீடு, பண்டகக் காப்பகம், தகவல் தொடர்பு, விளம்பரம் போன்ற பிற நடவடிக்கைகளையும் உள்ளடக்கியது.
 வணிகத்தின் ஒரு பகுதியாகக் கருதப்படுவதே வியாபாரம் ஆகும் .
வியாபாரம் என்பது பொருட்களை வாங்குவதும் விற்பதும் ஆகும்.
வர்த்தகம் 
பொருட்களைத் தயாரித்து நுகர்வோருக்கு இலாபத்தோடு விநியோகிக்கும் முழுப்பணியே வர்த்தகம் ஆகும்.
வணிகத்தின் கிளைகள்.
வியாபாரம். போக்குவரத்து, பண்டகக் காப்பகம், வங்கிப் பணிகள், விளம்பரமும் விர்பான்மயும். காப்பீடு, தகவல் தொடர்பு ஆகியவை வணிகத்தின் கிளைகள் ஆகும்.
மின்னணு வணிகம்.
ஈ-வணிகம் என்பது இணையம் மூலமாக நுகர்வோருடன் நேரடி தொடர்பு கொள்வதையே ஈ-வணிகம் என்பர்.
வணிகத்தின் தடைகள்
ஆள்சார் தடை, இடத் தடை, காலத் தடை, நிதித் தடை, இடர்பாட்டுத் தடை, அறிவுசார் தடை. வியாபாரம். போக்குவரத்து, 
பண்டகக் காப்பகம், வங்கிப் பணிகள், விளம்பரமும் விர்பான்மயும். காப்பீடு, தகவல் தொடர்பு ஆகியவை வணிகத்தின் தடைகளை நீக்குகிறது
**அனந்த நாராயண் சிங் தியோ** (*Ananta Narayan Singh Deo*)(5 செப்டம்பர் 1929 - 1 திசம்பர் 2003) ஓர் இந்திய ஆட்சியாளர் மற்றும் அரசியல்வாதி ஆவார். இவர் ஆசிகா மக்களவைத் தொகுதியிலிருந்து ஒன்பதாவது மக்களவை உறுப்பினராக பணியாற்றினார். சுரதா சட்டமன்றத் தொகுதியிலிருந்து ஒடிசா சட்டமன்றத்திற்குத் தேர்ந்தெடுக்கப்பட்ட இவர், 13வது சட்டமன்றத்தின் எதிர்க்கட்சித் தலைவராகப் பணியாற்றினார். ஒடிசா அமைச்சரவையில் தொழில்கள், வணிகம், சமூக மேம்பாடு மற்றும் பஞ்சாயத்து ராஜ் துணை அமைச்சராகவும் தாராகோட் தோட்டத்தின் ராஜாவாகவும் இருந்துள்ளார்.

வாழ்க்கை
--------

அனந்த நாராயண் சிங் தியோ 5 செப்டம்பர் 1929-இல் பிறந்தார். இவர் கட்டாக்கில் உள்ள ஸ்டீவர்ட் பள்ளியில் கல்வி பயின்றார். தி டூன் பள்ளியிலிருந்து மூத்த கேம்பிரிட்ச்சியில் தேர்ச்சி பெற்றார். 1951-இல் தில்லி தூய இசுடீபன் கல்லூரியில் பட்டம் பெற்றார். இவர் ஏப்ரல் 1960இல் சாந்தி தேவியை மணந்தார். இவரது மகன் கிசோர் சந்திர சிங் தியோ மற்றும் மருமகள் நந்தினி தேவி ஆவர். தியோ 1 திசம்பர் 2003 அன்று தனது 74ஆவது வயதில் இறந்தார்.

தொழில்
------

தியோ 13 பிப்ரவரி 1980இல், இவர் எதிர்க்கட்சித் தலைவராக பிரகல்லாத் மல்லிக்கிற்குப் பதிலாக நியமிக்கப்பட்டார். இவர் 2000 ஒடிசா சட்டமன்றத் தேர்தல் மற்றும் 1980 ஒடிசா சட்டமன்றத் தேர்தலில் பட்நாகர் சட்டமன்றத் தொகுதியிலிருந்து இரண்டாம் இடத்தைப் பிடித்தார்.

மேற்கோள்கள்
-----------


1. ↑  "Late Ananta Narayan Singh Deo". .
2. ↑  "Odisha Review 1967". .
3. ↑  "Member's Bioprofile". .
4. ↑  "Orissa ex-royals in fray". . "Orissa ex-royals in fray". *Hindustan Times*. 2004-04-09. Retrieved 2022-12-12.
5. ↑  "BIO-DATA OF PRESENT MEMBER OF LEGISLATIVE ASSEMBLY IN ORISSA". .
6. ↑  "In Ganjam and Gajapati, family is where loyalty lies". .
7. ↑   *The Journal of Parliamentary Information: Volume 50*.. பார்த்த நாள்: 17 November 2023.
**காம்பில்யம்** (Kampil) இந்திய மாநிலமான உத்திரப் பிரதேசத்தின் பரூக்காபாத் மாவட்டத்தில் அமைந்த நகரப் பஞ்சாயத்து ஆகும். மகாபாரத காலத்தில் தெற்கு பாஞ்சால நாட்டின் தலைநகராக விளங்கிய காம்பில்யம் நகரம், ஃபரூக்காபாத்திலிருந்து 45 கிலோ மீட்டர் தொலைவில் அமைந்துள்ளது.

பண்டைய வரலாறு
-------------

காம்பில்யம் நகரம் பண்டைய பாஞ்சால நாட்டின் தலைநகராக விளங்கியது. பாஞ்சால நாட்டின் மேற்கில் குரு நாடு, சூரசேனம், மத்சய நாடுகளும், கிழக்கில் நைமிசாரண்ய காடுகளும் இருந்தனர்.

மகாபாரத காலத்தில் அருச்சுனன், துருபதனை வெற்றி கொண்ட பின்பு பாஞ்சால நாட்டை, வடக்கு பாஞ்சாலம், தெற்கு பாஞ்சாலம் என இரண்டாகப் பிரிக்கப்பட்டது. காம்பில்யத்தை தலைநகராகக் கொண்ட தெற்கு பாஞ்சாலத்தை துருபதனும்; வடக்கு பாஞ்சாலத்தை துரோணரின் அசுவத்தாமனும் ஆண்டனர்.

சமண சமயத்தின் 13வது தீர்த்தங்கரர் *விமல்நாத்தின்* பிறப்பிடமாக காம்பில்யம் நகரம் கருதப்படுகிறது. விமல்நாத்திற்கு காம்பில்யம் நகரத்தில் இரண்டு சமணக் கோயில்கள் அமைந்துள்ளது.

தற்கால மக்கள் தொகை
------------------

2001ஆம் ஆண்டு மக்கள்தொகை கணக்கெடுப்பின் படி, காம்பில்யம் நகரத்தின் மொத்த மக்கள் தொகை 8475 ஆகும். அதில் ஆண்கள் 54% ஆகவும், பெண்கள் 46% ஆகவும் உள்ளனர். கல்வி அறிவு 47% ஆக உள்ளது. ஆறு வயதிற்குட்பட்டவர்கள் 21% ஆகவுள்ளனர்.

புகழ் பெற்றவர்கள்
-----------------

* துருபதன்
* திரௌபதி
* திருட்டத்துயும்னன்
* சிகண்டி

இதனையும் காண்க
--------------

* பாஞ்சாலம்

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India இம் மூலத்தில் இருந்து 2004-06-16 அன்று. பரணிடப்பட்டது... பார்த்த நாள்: 2008-11-01.
*பீனிக்ஸ் புசில்லா* (pusilla, லத்தீன், சிறிய அல்லது பலவீனமான) அல்லது சிலோன் பனை என்பது பனை குடும்பத்தில் பூக்கும் தாவர இனமாகும். இது தென்னிந்தியா மற்றும் இலங்கையிலும் (முன்னர் சிலோன்) காணப்படுகின்றது. அவை தாழ்நிலங்களிலும், மலைகளிலும், மலைகளிலும் காணப்படுகின்றன. 5 மீ விட உயரமானதாக இல்லை. இந்த இனங்கள் பொதுவாக ஒற்றை தண்டு உள்ளது. ஆனால் இயற்கையாக நிகழ்கின்றன. விட்டம் 25 செ.மீ. அளவில். டிரங்க்குகள் தனித்தனியான இலை-அடிப்படை வடுகளால் மூடப்பட்டிருக்கும். அவர்களது தனித்துவமான டிரங்க்குகள் பயிர்ச்செய்கையில் பிரபலமாக உள்ளன. அவர்கள் வறட்சி தாங்கும் மற்றும் மெதுவாக வளரும்.

```
 
```

இலங்கையில் இந்த ஆலை, இங்கி-காஹா என்று அழைக்கப்படுகிறது. இந்த பெயர் பெரும்பாலும் "இந்தியாவிலிருந்து பெறப்பட்டது. அதாவது "இந்திய வம்சாவளியினர்". அதன் மலையாளம், தெலுகு மற்றும் தமிழ் பெயர்கள் ஒரு உள்ளுணர்வு அல்லது அது முடிவடையும். இந்தியில் *பலாவட்* என்றும் மலையாளத்தில் *சித்தீண்டல்* என்றும் அழைக்கப்படுகிறது.

மருத்துவ குணங்கள்:
தாவரத் தொடை நீக்கம், பிட்டா, எரியும் உணர்வு, காய்ச்சல், இதயப் பற்றாக்குறை, வயிற்றுப் புண் மற்றும் பொதுவான பலவீனம் ஆகியவற்றை ஊக்கப்படுத்துகிறது.

பீனிக்ஸ் புசில்லாபீனிக்ஸ் புசில்லா
**சாண்ட்ரா சிஸ்னெரோஸ்** (*Sandra Cisneros*, டிசம்பர் 20, 1954 ) ஒரு மெக்ஸிகோ-அமெரிக்கா பெண் எழுத்தாளர். இவரின் முதல் சிறுகதை படைப்பு *மாங்கோ தெருவில் ஒரு வீடு* (*The House on Mango Street*) 1984 ல் எழுதினார். அவரின் சிறந்த படைப்பான *அலறும் பெண் சிறுகுடாவும் பிற கதைகளும்* (*Woman Hollering Creek and Other Stories*) என்னும் 1991ஆம் ஆண்டு வெளியான சிறுகதைத் தொகுப்பை எழுதினார்.

வாழ்க்கை
--------

'சாண்ட்ரா சிஸ்னெரோஸின் பெற்றோருக்கு ஏழு குழந்தைகள். இவர் மூன்றாவது குழந்தையாகப் பிறந்தார். மற்ற அனைத்து குழந்தைகளும் ஆண் குழந்தைகள். இவரின் தாத்தா மெக்ஸிகோ குடியரசுத் தலைவர் மாளிகையில் பியானொ வாசித்து வந்தார். எனவே சிஸ்னெரோஸ் நல்ல வசதியான குடும்பத்தில் வாழ்த்து வந்தார்.

ஆசிரியர் பணி
------------

சாண்ட்ரா சிஸ்னெரோஸ் ஒரு எழுத்தாளராகவும் கவிஞராகவும் இருந்தார்

புத்தகங்கள்
-----------

Cisneros, Sandra (1980). Bad boys. San Jose: Mango.

Cisneros, Sandra (1984), The House on Mango Street, Houston: Arte Público, ISBN 978-0-934770-20-0. Second edition: Cisneros, Sandra (1989), The House on Mango Street, New York: Vintage,

Cisneros, Sandra (1987), My Wicked, Wicked Ways, Bloomington, I

Cisneros, Sandra (1991), Woman Hollering Creek and Other Stories,

Cisneros, Sandra (1994), Hairs = Pelitos,

Cisneros, Sandra (1994), Loose Woman: Poems,

Cisneros, Sandra (2002), Caramelo, or, Puro cuento,

Cisneros, Sandra (2004), Vintage Cisneros,

Cisneros, Sandra (2011), Bravo Bruno, Italy: La Nuova Frontiera (Italian)

Cisneros, Sandra (2012), Have You Seen Marie?,

Cisneros, Sandra (2015), A House of My Own,

மேற்கோள்கள்
-----------

* சாண்ட்ரா சிஸ்னெரோஸ் பற்றி ஆங்கிலத்தில்
* சாண்ட்ரா சிஸ்னெரோஸ் அதிகாரப்பூர்வ தளம்
**அங்காரகன்** என்பவர் இந்துத் தொன்மவியலில் கூறப்படும் நவக்கிரகங்களில் செவ்வாய் கிரகத்தின் அதிபதி ஆவார். அங்காரகன் என்றால் சிவப்பு நிறத்தவன் என்று பொருள். இந்து தொன்மவியலின்படி, இவர் ஒரு போரின் கடவுளும் பிரம்மச்சாரியும் ஆவார். இவர் பூமாதேவியின் மகனாக கருதப்படுகின்றார். சோதிடத்தின் படி செவ்வாய் பகவான், மேடம் மற்றும் விருச்சிகம் ஆகிய இராசிகளுக்கு சொந்தக்காரர் ஆவார்.

செவ்வாய் அவதார வரலாறு
---------------------

முன்னொரு காலத்தில் அந்தகாசுரன் என்ற அரக்கன், சிவபெருமானை நோக்கி கடும் தவம் இருந்தான். அவன் தவம் இருந்த இடம் உஜ்ஜைனி. அவனது தவத்தை கண்டு மகிழ்ந்த பரமேசுவரன் தோன்றினார். ஈசனை தரிசித்த அந்தகாசுரன், ‘இறைவா! உமது தரிசனம் கண்டு எல்லையில்லா ஆனந்தம் அடைந்தேன். எனது ரத்தம் தரையில் விழுந்தால் அதில் இருந்து என்னைப்போல நூற்றுக்கணக்கானவர்கள் பிறக்க வேண்டும். எனது உள்ளம் மகிழும்படியாக இந்த வரத்தை எனக்கு வழங்கி அருளவேண்டும்’ என்று வேண்டினான். பக்தர்கள் வேண்டியதை வாரி வழங்குவதே இறைவனின் முதல் கடமை என்பதால், அசுரன் கேட்ட வரத்தை அப்படியே வழங்கினார் சிவபெருமான்.

வரம் பெற்ற அரக்கனுக்கு ஆணவம் தலை தூக்கியது. மமதையில் தன் நிலை மறந்து உஜ்ஜைனி நகரில் இருந்த முனிவர்கள், ரிஷிகள், மக்கள் என பேதம் பார்க்காமல், அனைவருக்கும் துன்பம் விளைவித்தான். அவனது செய்கையால் நிலைகுலைந்து போன முனிவர்கள், சிவபெருமானை நோக்கி வழிபாடு நடத்தினர். பக்தர்களின் துயர் களைய பரமேஸ்வரன் முன் வந்தார். அதன்படி அந்தகாசுரனுடன் போரிட முடிவுசெய்தார்.

ஒருநாள் இரவு அவர் சூலாயுதத்துடன் அந்தகாசுரன் முன் தோன்றினார். வந்திருப்பது பரம்பொருள் என்று அறியாத அசுரன், சிவனை எதிர்த்துத் தாக்கினான். இரு வருக்கும் இடையே வானத்தில் கடுமையான போர் நடந்தது. இந்த யுத்தம் பல ஆண்டுகள் நீடித்தது. போர் முடிவடையும் நேரத்தில் சிவபெருமானின் உடலில் இருந்து வியர்வையின் சொட்டுகள் நிலத்தில் விழுந்தன. 

அது நிலத்தை இரண்டு பகுதிகளாகப் பிரித்து, செவ்வாய் கிரகம் பிறந்தது. அரக்கன் அந்தகாசுரனின் உடலில் இருந்து விழுந்த ரத்தத் துளிகளை செவ்வாய் கிரகம் உள்வாங்கி அதை பூமியில் விழாமல் தடுத்தது. இதைத் தொடர்ந்து சிவபெருமான் அந்தகாசுரனை சூலாயுதத்தால் அழித்தார். தேவர்களும், முனிவர்களும் ஆனந்தம் அடைந்தனர். இந்த வரலாறு கந்தபுராணத்தில் கூறப்பட்டுள்ளது. அரக்கனின் ரத்தத்தை செவ்வாய்க்கிரகம் உள்வாங்கி கொண்டதால் அது சிவப்பாக இருப்பதாக கூறப்படுகிறது.

மேற்கோள்களும் குறிப்புகளும்
---------------------------

1. ↑  "செவ்வாய் ஸ்தலமான உஜ்ஜைனி மங்களநாதர் கோவில்" இம் மூலத்தில் இருந்து 2019-05-30 அன்று. பரணிடப்பட்டது.. .

| * பா
* உ
* தொ
 நவக்கிரகங்கள்  |
| --- |
| 
* பட்டியல்
* வலைவாசல்
* பகுப்பு

 |
| நவக்கிரகங்கள் | 
* சூரியன்
* சந்திரன்
* செவ்வாய்
* புதன்
* குரு
* சுக்ரன்
* சனி
* இராகு
* கேது

 |
| நவக்கிரகக்கோயில்கள் | 
* சூரியனார் கோவில்
* திங்களூர் கைலாசநாதர் கோயில்
* சீர்காழி வைத்தீசுவரன் கோயில்
* திருவெண்காடு சுவேதாரண்யேசுவரர் கோயில்
* ஆலங்குடி ஆபத்சகாயேசுவரர் கோயில்
* கஞ்சனூர் அக்கினீஸ்வரர் கோயில்
* திருநள்ளாறு தர்ப்பாரண்யேசுவரர் கோயில்
* திருநாகேசுவரம் நாகநாதசுவாமி கோயில்
* கீழப்பெரும்பள்ளம் நாகநாதர் கோயில்

 |
| சூரியக் கோயில்கள் | 
* கொனார்க் சூரியன் கோயில், ஒடிசா
* சூரியன் கோயில், குஜராத்
* மார்தாண்ட சூரியன் கோயில், காஷ்மீர்
* அரசவல்லி சூரியன் கோயில், ஸ்ரீகாகுளம், ஆந்திரப் பிரதேசம்

 |
| இந்து தொன்மவியல்  **·** 
 |
**எம். எஸ். பாஸ்கர்** (மு. சோ. பாசுகர் ) என்பவர் ஒரு தமிழ் நடிகரும் பின்னணிக் குரல் கொடுப்பவரும் ஆவார். இவரது தந்தை முத்துப்பேட்டை சோமுத் தேவர், தாயார் சத்தியபாமா. இவரது தந்தை நிலக்கிழார் ஆவார். இவருக்கு இரண்டு அக்காக்கள் உள்ளனர். முதலாமவர் ஹேமாமாலினி சென்னையில் பின்னணிக் குரல் கொடுப்பவராகவும் இரண்டாமவர் தாரா மும்பையில் பின்னணிக் குரல் கொடுப்பவராகவும் உள்ளனர். இவருக்கு தம்பி ஒருவர் உள்ளார்.

இவரது தந்தை முத்துப்பேட்டையைச் சேர்ந்தவராக இருந்தாலும், இவர் பிறந்து வளர்ந்தது நாகப்பட்டினம். நாகப்பட்டினத்திலும் சென்னையிலும் பள்ளிப் படிப்பை முடித்த இவர் சென்னை பச்சையப்பா கல்லூரியில் கல்லூரிப் படிப்பை முடித்தார். இவர் தொலைக்காட்சித் தொடர்களான சின்னப் பாப்பா பெரியப் பாப்பா, செல்வி, திரைப்படங்கள் சிவகாசி, மொழி போன்றவற்றால் பெரிதும் அறியப்பட்டார். இவர் மொழி திரைப்படத்திற்காக தமிழக அரசின் சிறந்த குணச்சித்திர நடிகர் விருது பெற்றார். இவர் 75 படங்களுக்கு மேல் நடித்துள்ளார்.

இவர் பற்பசை நிறுவனத்தில் விற்பனையாளராகவும் ஆயுள் காப்பீட்டுக் கழகத்தில் முகவராகவும் பணி செய்துள்ளார். காமராஜ் படத்தில் காமராஜ் பாத்திரத்துக்கும் சேது படத்தில் நாயர் இராமன் பாத்திரத்துக்கும் பின்னணிக் குரல் கொடுத்துள்ளார்.

மேற்கோள்கள்
-----------

1. ↑  "The Hindu : Cinema Plus / Cinema : Talent bides its time". 2009-12-03 இம் மூலத்தில் இருந்து 2009-12-03 அன்று. பரணிடப்பட்டது.. .
The panoramic view of a bridgeA panoramic view of Kuttippuram bridge from *Nilayoram* Park**குட்டிப்புரம் பாலம்** என்பது இந்தியாவின் கேரளத்தின், மலப்புரம் மாவட்டத்தில், தவனூர் - பொன்னானி பகுதியுடன் குட்டிப்புரத்தை இணைக்கும் ஒரு பாலமாகும். திரூர் மற்றும் பொன்னானி வட்டங்கள் பாரதப்புழா ஆற்றில் பிரிக்கப்படுகின்றன. பாரதப்புழா ஆறானது கேரளத்தின் இரண்டாவது நீளமான ஆறாகும்.  பாலம் இந்த இரண்டு பகுதிகளையும் இணைக்கிறது. இது கோழிக்கோடு - கொச்சி சாலையில் தேசிய நெடுஞ்சாலை 66 ன் ஒரு பகுதியாக உள்ளது.  இது பாரதப்புழா ஆற்றின் குறுக்கே கட்டப்பட்ட மிகப் பெரிய மற்றும் பழமையான பாலங்களில் ஒன்றாகும், மேலும் மலபார் பகுதியை பழைய திருவிதாங்கூர்-கொச்சியுடன் சாலை வழியாக இணைப்பதில் இது முக்கிய பங்கு வகிக்கிறது.

இய்நப் பாலம் கட்டப்படுவதற்கு முன்பு, கோழிக்கோடு மற்றும் கொச்சி ஆகியவை ஷோர்ணூர் வழியாகவே இணைக்கப்பட்டன.  கோழிக்கோட்டை கொச்சியுடன் இணைக்க தேசிய நெடுஞ்சாலை 66 அமைக்க குட்டிப்புரம் வழியாக பாரதப்புழா ஆற்றின் மீது பாலம் தேவைப்பட்டது.  மே 8, 1949 அன்று, அப்போதைய சென்னை மாநிலத்தின் பொதுப்பணித்துறை அமைச்சராக இருந்த எம். பக்தவத்சலம் பாலத்திற்கு அடிக்கல் நாட்டினார்.  சென்னையைச் சேர்ந்த மாடர்ன் ஹவுசிங் கன்ஸ்ட்ரக்சன் அண்ட் பிராப்பர்டீஸ் (எம்எச்சிபி) லிமிடெட் கட்டுமானப் பணிக்காக தேர்வு செய்யப்பட்டது.  நவம்பர் 11, 1953 அன்று சென்னை பொதுப்பணித்துறை அமைச்சராக இருந்த சண்முக ராஜேஸ்வர சேதுபதியால் இந்தப் பாலம் திறந்து வைக்கப்பட்டது.  இந்தப் பாலத்தின் முக்கிய கட்டிடக் கலைஞர் பொன்னானியைச் சேர்ந்த கே.வி.அப்துல் அஜீஸ் ஆவார்.  கட்டுமானத்திற்கு தலைமை பொறியாளராக டபிள்யூ.எச் நம்பியாரும், கண்காணிப்பு பொறியாளராக பி.டி. நாராயணன் நாயரும் இருந்தனர்.

*குட்டிப்புரம் பாலம்*
---------------------

பிப்ரவரி 21, 1954 அன்று *மாத்ருபூமி ஆழ்ச்சப்பதிப்பு* இதழில் வெளியான எடசேரி கோவிந்தன் நாயரின் பிரபலமான மலையாளக் கவிதையான *குட்டிப்புரம் பாலம்*, என்ற கவிதை பாரதப்புழா ஆற்றின் நிலையை விவரிக்கிறது.

மேற்கோள்கள்
-----------

1. 1 2 3 4 5 6 7 8 9  V. P. Nisar (2018-01-31). "കുറ്റിപ്പുറം പാലത്തിന്റെ ശില്‍പി കെവി അബ്ദുള്‍ അസീസ് നിര്യാതനായി". .
2. ↑  "64ന്റെ നിറവില്‍ ഇടശ്ശേരിയുടെ 'കുറ്റിപ്പുറം പാലം'". 21 February 2018. .
3. ↑  Binoy, Rasmi (27 September 2018). "The river sutra". .
**சா.தமிழ்வாணன்**(*S.Thamizhvanan*) என்பவர் ஓர் இந்திய அரசியல்வாதி ஆவார். இவர் 1924 ஆம் ஆண்டு சூன் 16 ஆம் தேதி பிறந்தார்.இவர் கேரள மாநிலத்தின் பொதுவுடமைக் கட்சியைச் சேர்ந்தவர். நந்தன் 1978 ஆம் ஆண்டு முதல் இந்திய பொதுவுடமைக் கட்சி (இடதுசாரி) கட்சியின் முதன்மை நிர்வாகியாகவும் அரசியல் குழுவின் உறுப்பினராகவும் இருந்தார்.

கொல்லம் மாவட்டம் சக்திகுளங்கரா என்னும் ஊரில் ராமன், ஈசுவரி பால நந்தன் தம்பதிகளுக்கு மகனாக இவர் பிறந்தார். தன் அரசியல் வாழ்க்கையை இந்திய தேசிய காங்கிரசு கட்சியில் ஆரம்பித்தார். பிறகு 1943 ஆம் ஆண்டு முதல் இந்திய பொதுவுடைமைக் கட்சியில் சேர்ந்தார். பின் 1964 ஆம் ஆண்டு முதல் இந்திய பொதுவுடமைக் கட்சி(இடதுசாரி) கட்சியில் இருந்தார்.

கேரள சட்டமன்ற உறுப்பினராக 1967 ஆம் ஆண்டு முதல் 1977 ஆம் ஆண்டு வரை பணியாற்றினார். 1980 ஆம் ஆண்டு நான்கு வருடங்களுக்கு ஏழாவது மக்களவை உறுப்பினராக தேர்ந்தெடுக்கப்பட்டார். முகுந்தபுரம் தொகுதியிலிருந்து தேர்ந்தெடுக்கப்பட்டு ஈரவை பாராளுமன்றத்திலும் பணியாற்றினார். இவர் நாடாளுமன்ற மேலவைக்கு இரண்டு முறை 1988 ஆம் ஆண்டு மற்றும் 1994 ஆம் ஆண்டுகளில் தேர்தெடுக்கப்பட்டார். நந்தன் இந்திய தொழிற் சங்க மையம் மற்றும் இந்திய மின்சாரம் ஊழியர் கூட்டமைப்புகளின் தலைவராகவும் பணியாற்றினார்.

நந்தன் கேரளாவின் கொச்சியில் உள்ள தனியார் மருத்துவமனையில் சுவாசக் கோளாறு காரணமாக அனுமதிக்கப்பட்டு 2009 ஆம் ஆண்டு சனவரி 19 ஆம் தேதி இறந்தார். மேலும் சிறிது காலம் நுரையீரல் புற்றுநோயால் அவதிப்பட்டார்.

மேற்கோள்கள்
-----------

1. ↑  E Balanandan dies பரணிடப்பட்டது 22 சனவரி 2009 at the வந்தவழி இயந்திரம்
**இந்திய புவியியல் ஆய்வு மையம்** (The Geological Survey of India, GSI) 1851 ல் நிறுவப்பட்ட ஒரு இந்திய அறிவியல் நிறுவனமாகும். இது இந்திய அரசின் சுரங்க அமைச்சகத்தின் கீழ் உள்ள அமைப்பாகும். இது உலகின் மிகப் பழமையான புவியியல் ஆய்வு மைய அமைப்புகளில் இரண்டாவது பழமையான அமைப்பாகும். நில அளவை மற்றும் ஆய்வுகளை மேற்கொள்வதற்காக நிறுவப்பட்டது.

வரலாறு
------

பிரித்தானியாவின் வளங்களை மேம்படுத்தவும், தொழிற்சாலைகளுக்கு தேவையான மூலப்பொருட்களை அனுப்பவும் காலனியாதிக்கதின் கீழிருந்த இந்தியாவில் இவ்வமைப்பு துவக்கப்பட்டது. இந்தியாவின் கிழக்கு பகுதியில் நிலக்கரி குறித்த ஆய்வுகளுக்காக டேவிட் ஹிரம் வில்லியம்ஸ் நியமிக்கப்பட்டார்.

நோக்கம்
-------

எஃகு, நிலக்கரி, உலோகம், சிமென்ட், மின் தொழில்கள் குறித்த தகவல்களை அரசு மற்றும் தனியார் நிறுவனங்களுக்கு ஆய்வு செய்து வழங்கிவருகின்றது. 
மேலும் சர்வதேச புவி அறிவியல் மன்றங்களில் அலுவல்முறை பங்கேற்பாளராகவும் இருந்து வருகின்றது.

மேற்கோள்கள்
-----------

1. ↑  Damoodah and Adji Great Coal Field Map, Bavarian State Library.
2. ↑  Rajat Kanta Ray (1998). "Indian Society and the Establishment of British Supremacy, 1765–1818". *The Oxford History of the British Empire*. **Volume II: The Eighteenth Century**. Oxford University Press. பக். 508–29. பன்னாட்டுத் தரப்புத்தக எண்:978-0-19-164735-2.
**பாசியியல்** ({{etymology|grc|***Lua error in package.lua at line 80: module 'Module:Language/data' not found.*** (வார்ப்புரு:Grc-transl)|கடற்பாசி||***Lua error in package.lua at line 80: module 'Module:Language/data' not found.*** (வார்ப்புரு:Grc-transl)|அல்காக்கள் பற்றிய அறிவியல் ஆய்வுத் துறையாகும். இது உயிர் அறிவியல் துறையின் கீழ் உள்ள தாவரவியல் பிரிவைச் சார்ந்ததாகும். நீர்வாழ் சூழ்நிலை மண்டலங்களில் பாசிகள் முதன்மை உற்பத்தியாளர்களாக இருப்பவையாகும். பெரும்பாலான ஆல்காக்கள் ஈரமான சூழலில் வாழும் மெய்க்கருவுயிரி, ஒளிச்சேர்க்கை தாவர உயிரினங்களாகும்.இதன் உடல் வேர், தண்டு, இலை என்று உயர் தாவரங்களைப்போல் வேறுபடுத்தி அறியமுடியாத ஒற்றை செல் மற்றும் நுண்தாவரஅமைப்பை கொண்டதாகும். இவை பூவாத்தாவர வகையைச் சார்ந்தது.

வரலாறு
------

பண்டைய கிரேக்கர்கள் மற்றும் ரோமானியர்கள் இருவரும் ஆல்காக்களைப் பற்றி அறிந்திருந்தாலும், பண்டைய சீனர்கள் சில வகை பாசிகளை உணவாக பயிரிட்டுள்ளனர், ஆல்காக்களைப் பற்றிய அறிவியல் ஆய்வு 18 ஆம் நூற்றாண்டின் பிற்பகுதியில் 1757 ஆம் ஆண்டில் பெஹர் ஆஸ்பெக் என்பவரால் ஃபுகஸ் மாக்சிமஸ் (இப்போது எக்லோனியா மாக்சிமா) விளக்கம் மற்றும் பெயரிடலுடன் தொடங்கி டாசன் டர்னர் மற்றும் கார்ல் அடால்ஃப் அகர்த் போன்ற அறிஞர்களின் விளக்கப் பணிகளின் வழியே தொடர்ந்தது, 19 ஆம் நூற்றாண்டின் பிற்பகுதியில்தான் ஜே.வி.லாமௌரக்ஸ் மற்றும் வில்லியம் ஹென்றி ஹார்வி ஆகியோரால் ஆல்காக்களுக்குள் குறிப்பிடத்தக்க குழுக்களை உருவாக்க முயற்சிகள் மேற்கொள்ளப்பட்டன. ஆல்காக்களை அவற்றின் நிறமியின் அடிப்படையில் நான்கு முக்கிய பிரிவுகளாகப் பிரித்ததற்காக ஹார்வி "நவீன உயிரியலின் தந்தை" என்று அழைக்கப்படுகிறார்.

கடற்பாசிகளின் பன்முகத்தன்மையைக் கொண்ட கண்டம் ஆஸ்திரேலியா ஆகும், இங்கு 2,000க்கும் மேற்பட்ட பாசி இனங்களைக் கண்டறிந்துள்ளனர்.

மேற்கோள்கள்
-----------

1. ↑  Porterfield, William M. (1922) "References to the algae in the Chinese classics" *Bulletin of the Torrey Botanical Club* 49: pp. 297–300
2. ↑  "About Phycology" Lance Armstrong Foundation
3. ↑  "Marine algae". Royal Botanic Gardens & Domain Trust இம் மூலத்தில் இருந்து 6 September 2015 அன்று. பரணிடப்பட்டது.. .

வெளிஇணைப்புகள்
--------------

* Algae: The World's Most Important "Plants" video lecture by Russell Chapman from 2006.
* British Phycological Society
* International Phycological Society
* Algological Studies is an international journal of phycology which publishes peer reviewed scientific papers of international significance from the entire field of algology (phycology)
* AlgaeBase
* Seaweed Site
* ANSP Phycology Section
வட-மத்திய இந்தியாவின் சம்பல் பிரதேசம்
**சம்பல் பிரதேசம்** அல்லது **சம்பல் பள்ளத்தாக்கு** (**Chambal**) என்பது இந்தியாவில் யமுனை ஆறு மற்றும் சம்பல் ஆற்றின் சமவெளிகளில் பரந்துள்ள தென்கிழக்கு இராஜஸ்தான், தென்மேற்கு உத்தரப் பிரதேசம் மற்றும் வடமேற்கு மத்திய பிரதேசத்தின் புவியியல் மற்றும் பண்பாட்டைக் குறிக்கும் பிரதேசமாகும். வறண்ட நிலப்பரப்புக் கொண்ட **சம்பல் பள்ளத்தாக்கு** எண்ணற்ற கொள்ளைக் கூட்டத்தவர்கள் மற்றும் பிற சமூக விரோத கூறுகளைக் கொண்டுள்ளது. இப்பள்ளதாக்கின் நடமாடும் கொள்ளையர்களின் பயத்தால் இப்பகுதியில் எவ்வித தொழிற்சாலைகளும் நிறுவப்படுவதில்லை. மேலும் இவ்வனப்பகுதிகள் வெளியாட்களின் சுரண்டலிருந்து காக்கப்படுகிறது.

புவியியல்
---------

சம்பல் வறன்ட நிலப்பரப்புகள் விந்திய மலைத்தொடரின் நீட்சியாகும். சம்பல் பிரதேசத்தில் இராஜஸ்தான் மாநிலத்தின் கோட்டா மாவட்டம், பாரான் மாவட்டம், சவாய் மாதோபூர் மாவட்டம், கரௌலி மாவட்டம் மற்றும் தோல்பூர் மாவட்டம், உத்தர பிரதேச மாநிலத்தில் ஆக்ரா மாவட்டம், பிரோசாபாத் மாவட்டம், இட்டாவா மாவட்டம், ஔரையா மாவட்டம், ஜாலவுன் மாவட்டம் மற்றும் மத்தியப் பிரதேச மாநிலத்தின் முரைனா மாவட்டம்.‎ சியோப்பூர் மாவட்டம் மற்றும் பிண்டு மாவட்டங்களைக் கொண்டது.

சம்பல் பிரதேசம் 5 இலட்சம் ஹெக்டேர் பரப்பு கொண்ட குறு மணற்குன்றுகளாலான வறண்ட நிலப்பரப்புகளைக் கொண்டது. இது விந்திய மலைத்தொடரின் வடமேற்கு பீடபூமி ஆரவல்லி மலைத்தொடரின் தென்கிழக்குப் பகுதிகளைக் கொண்டது. சம்பல் பிரதேசத்தில் சம்பல் ஆறு, காளி சிந்து ஆறு, பார்வதி ஆறு (இராஜஸ்தான்) மற்றும் பார்வதி ஆறு (மத்தியப் பிரதேசம்) பாய்கிறது.

பண்பாடு
-------

ஆயுதமேந்திய ஜௌரா நகர இளைஞர்கள், மத்தியப் பிரதேசம்
சம்பல் பிரதேசத்தின் மேற்கு பகுதியில் ஹரௌதி மொழி, இராஜஸ்தானி மொழிகள் பேசும் மீனா எனும் சமூகத்தினர் அதிகம் வாழ்கின்றனர்.
கிழக்கு சம்பல் பிரதேசத்தை ஒட்டிய புந்தேல்கண்ட் பிரதேசத்தில் புந்தேலி மொழி பேசப்படுகிறது. சம்பல் பகுதியில் மீன் பிடித்தல், காட்டு வேளாண்மை பயிரிடுதல் மற்றும் வேட்டையாடுதல் முக்கியத் தொழிலாகும். **சம்பல் பள்ளத்தாக்கு** எண்ணற்ற கொள்ளைக் கூட்டத்தவர்கள் மற்றும் பிற சமூக விரோத கூறுகளைக் கொண்டுள்ளது. 

சம்பல் பிரதேசத்தின் நான்கில் ஒரு பங்கினர் மீனா மக்கள் எனும் பட்டியல் மக்களே. சஹாரிய மக்கள் பெரும்பான்மையாக வாழ்கின்றனர். இப்பகுதியில் வாழும் இராஜபுத்திரர் மற்றும் குஜ்ஜ்ர் இன நிலக்கிழார்கள் தங்களை பாதுகாத்துக் கொள்ளவும், கொள்ளைக் கூட்டத்தினரை அடக்கவும் ஆயுதமேந்திய தனிப்படைகள் வைத்துள்ளனர். இதனால் நிசாதர்கள் மற்றும் குர்மி எனும் ஏழை மக்களில் ஒரு பகுதியினர் கொள்ளைக் கூட்டத்தவர்களாக மாற நேரிட்டது. இப்பகுதியின் புகழ் பெற்ற கொள்ளைக் கூட்டத் தலவைர்களில் பூலான் தேவி மற்றும் மான் சிங் ஆவர். 

தற்போது சம்பல் பிரதேசத்தில் அரசியல் செல்வாக்கை பெறுவதற்கு ராஜபுத்திரர், மீனா மக்கள், குஜ்ஜர்கள், குர்மிகள், தலித்துகள் மற்றும் பிராமணர்கள் தங்களுக்கு என தனிப்படைகளை வைத்து பராமரிக்கின்றனர். ஒரு சமூகத்தின் தனிப்படையினர் பிற சமூகத்தினரின் ஆதிக்கத்தை அழிப்பதற்கு அவர்களது சொத்துக்களை கொள்ளையடிப்பது வழக்கமாகக் கொண்டுள்ளனர்.

இதனையும் காண்க
--------------

* புந்தேல்கண்ட்
* மீனா மக்கள்
* பூலான் தேவி

மேற்கோள்கள்
-----------

1. ↑  Chambal: How dacoits saved the valley!
2. 1 2  Sharma, Hari Shanker (1979) (in en). *The Physiography of the Lower Chambal Valley and Its Agricultural Development: A Study in Applied Geomorphology*. Concept Publishing Company. .
3. ↑  "Pursuing Dalit agenda with guns" (in en). 2006-03-31. .
**பனாரசி தாசு (Banarasi Das) இந்தியாவைச் சேர்ந்த ஓர் அரசியல்வாதியாவார். பாபு பனாரசி தாசு என்ற பெயரால்** பிரபலமாக அறியப்பட்டார். 1912 ஆம் ஆண்டு சூலை மாதம் 8 ஆம் தேதியன்று இவர் பிறந்தார். உத்தரபிரதேச மாநிலத்தின் முதல்வராகவும் இருந்தார். சனதா கட்சியை சேர்ந்தவராக உத்தரப்பிரதேச மாநில அரசியலில் செயல்பட்டார்.

தொழில்
------

பனாரசி தாசு ஒரு சுதந்திரப் போராட்ட வீரர் ஆவார். இந்திய சுதந்திரப் போராட்டத்தின் போது பலமுறை சிறை சென்றார். 1977 ஆம் ஆண்டில் உத்தரப் பிரதேச சட்டப்பேரவைக்கு அபூர் அல்லது குர்ச்சாவிலிருந்து சனதா கட்சியின் சார்பாகப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். இந்த இரண்டு இடங்களுக்கும் பனார்சி தாசு என்ற உறுப்பினர் தேர்ந்தெடுக்கப்பட்டார்.  1979 ஆம் ஆண்டு பிப்ரவரி மாதம் 28 ஆம் தேதி முதல் 1980 ஆம் ஆண்டு பிப்ரவரி மாதம் 17 ஆம் தேதி வரை முதலமைச்சராக இருந்தார். சனதா கட்சி பிளவுபட்டபோது சரண் சிங் அணியில் சேர்ந்தார். 1980 ஆம் ஆண்டு நடைபெற்ற சட்டப்பேரவைத் தேர்தலில் தோல்வியடைந்தார்.

தனிப்பட்ட வாழ்க்கை
------------------

பனாரசி தாசு உத்தரபிரதேச மாநிலம் புலந்த்சாகரில் உள்ள உடராவ்லியில் பிறந்தார். பனாரசி தாசுக்கு திருமணமாகி ஐந்து மகன்களும் ஐந்து மகள்களும் பெற்றார். இரண்டு மகன்கள் இவரது அடிச்சுவடுகளைப் பின்பற்றினர். மூத்தவரான அரேந்திர அகர்வால் முன்னாள் சட்டமன்ற உறுப்பினர் மற்றும் இந்திய அரசியலில் தீவிரமாக ஈடுபட்டார். இளைய மகன் மறைந்த டாக்டர் அகிலேசு தாசு குப்தா  முன்னாள் மாநிலங்களவை நாடாளுமன்ற உறுப்பினர் மற்றும் பகுசன் சமாச்சு கட்சியின் முன்னாள் தேசிய பொதுச்செயலாளராக இருந்தார். மன்மோகன் சிங் அரசாங்கத்தில் மாநில அமைச்சராகவும் இருந்தார்.

மரபு
----

2013 ஆம் ஆண்டில் பனாரி தாசு இடம்பெறும் இந்திய அஞ்சல் தலை வெளியிடப்பட்டது. பாபு பனாரசி தாசு பல்கலைக்கழகம், லக்னோ மற்றும் உத்தரபிரதேசத்தில் உள்ள பாபு பனாரசி தாசு உள்விளையாட்டு அரங்கம் ஆகியவை இவரது நினைவாக பெயரிடப்பட்டுள்ளன.

மேற்கோள்கள்
-----------

1. ↑  "Uttar Pradesh Assembly Election Results in 1977". .
2. ↑  "Uttar Pradesh Assembly Election Results in 1980". .
3. ↑  Detailed Profile – Dr. Akhilesh Das Gupta – Members of Parliament (Rajya Sabha) – Who's Who – Government: National Portal of India பரணிடப்பட்டது 8 நவம்பர் 2018 at the வந்தவழி இயந்திரம். Archive.india.gov.in. Retrieved on 8 November 2018.
4. ↑  Cong MP quits party, attacks Rahul `coterie`. Sify.com. Retrieved on 8 November 2018.

புற இணைப்புகள்
--------------

* குறுகிய சுயசரிதை பரணிடப்பட்டது 19 சூலை 2020 at the வந்தவழி இயந்திரம்</link>
* உத்தரபிரதேச முதலமைச்சர்கள்
Pudukottai palace.jpegஅரண்மனையின் முகப்பு
புதுக்கோட்டை மாவட்டமானது, ஜனவரி 14, 1974 அன்று திருச்சிராப்பள்ளி மாவட்டத்தின் முன்னாள் புதுக்கோட்டை கோட்டத்தின் சில பகுதிகள் மற்றும் தஞ்சாவூா் மாவட்டத்தின் சில பகுதிகளையும் சோ்த்து அப்போதைய முதல்வர் கலைஞர் கருணாநிதி அவர்களின் உத்தரவுப்படி உருவாக்கப்பட்டது. அவர் கேட்டு கொண்டதன் அடிப்படையில், மாவட்ட ஆட்சியர் தலைவர் அலுவலகம் அமைத்திட புதுக்கோட்டையை ஆண்ட கடைசி மன்னரான ராஜராஜகோபால தொண்டைமான் அவர்கள் வாழ்ந்த 99.99 ஏக்கர் பரப்பளவு கொண்ட அரண்மனை வளாகத்தை மிகவும் குறைந்த தொகைக்கு தமிழ்நாட்டு அரசுக்கு வழங்கியுள்ளார். அந்த அரண்மனையிலேயே தற்போதைய புதுக்கோட்டை மாவட்ட ஆட்சியர் அலுவலம் செயல்பட்டு வருகிறது.  

மன்னரின் இந்த ஈகைப்பண்பை பெருமைப்படுத்தும் வகையில் அப்போதைய முதல்வர் கலைஞர் கருணாநிதி அவர்கள், மன்னர் அவர்களின் உருவச் சிலையினை 14.3.2000 அன்று புதுக்கோட்டை மாவட்ட ஆட்சியர் அலுவலக வளாகத்தில் திறந்து வைத்து, புதுக்கோட்டை மாவட்ட ஆட்சியர் அலுவலகத்திற்கு **மன்னர் இராஜகோபால தொண்டைமான் மாளிகை** என்றும் பெயர் சூட்டியுள்ளார்.

பரப்பளவு
--------

இவ்வலுவலகம் சுமார் 100 ஏக்கர் பரப்பளவு கொண்டதாகும்.இதன் கட்டிடங்கள் இண்டோ-சாரசெனிக் திராவிடியன் கலை அம்சத்துடன் கூடிய வகையில் கருங்கற்களால் கட்டப்பட்டுள்ளது.

சிறப்பு
-------

இவ்வலுவலக முகப்பில் மன்னர் இராஜகோபால தொண்டைமானின் சிலை அமைக்கப்பட்டுள்ளது. மேலும் இதன் கோபுரம் நமணசமுத்திரம் தொடர் வண்டி இருப்பு பாதையில் இருந்து பார்த்தால் கூட நன்கு தெரியும் அளவில் கட்டப்பட்டுள்ளது.

செயல்படும் அலுவலகங்கள்
----------------------

* மாவட்ட ஆட்சியர் அலுவலகம்
* ஊரக வளர்ச்சி அலுவலகம்
* பிற்பட்டோர் மற்றும் சீர்மரபினர் நலத்துறை
* ஆதிதிராவிடர் நலத்துறை
* சமுக நலத்துறை
* தமிழ் வளர்ச்சித்துறை
* செய்தி மக்கள் தொடர்பு துறை
* நில அளவைத்துறை
* கனிம வளத்துறை
* மாவட்ட தொழில் மையம்
* தபால் நிலையம்
* கலால் துறை ஆகிய அலுவலங்கள் அமைந்துள்ளன.மற்றும் கூட்ட அரங்குகளும் இவ்வளாகத்தில் அமைந்துள்ளன.

மேற்கோள்
--------

1. ↑  "புதுக்கோட்டை மன்னர் ராஜகோபல தொண்டைமானுக்கு நினைவு மணிமண்டபம்". .
2. ↑  "புதுக்கோட்டை வரலாறு". .
3. ↑  "மன்னர் ராஜகோபால தொண்டைமானுக்கு மணிமண்டபம்.. முதலமைச்சர் மு.க.ஸ்டாலின் அறிவிப்பு!". .